આગરા સ્થિત આવેલા તાજમહેલમાં હવે નમાઝ પઢવામાં નહીં આવે. સુપ્રીમ કોર્ટે ચુકાદો આપતા કહ્યું કે બહારના લોકો અહીં નમાઝ પઢી શકશે નહીં. જો કે સ્થાનિક નાગરિકો અહીં નમાઝ પઢી શકે છે. જણાવી દઈએ કે, આ અંગે અગાઉ સ્થાનિક નમાઝીઓએ એક અરજી દાખલ કરી હતી, જેમાં તેમણે માંગ કરી હતી કે, સ્થાનિક લોકોની સાથે બહારી લોકોને પણ તાજમહેલમાં નમાઝ પઢવાની મંજૂરી આપવામાં આવે.ઉલ્લેખનીય છે કે, તાજમહેલ સ્થિત મસ્જિદમાં દર શુક્રવારે ઝુમ્માની નમાઝ પઢવામાં આવે છે, જેને લઈને અમુક લોકો દ્વારા વિરોધ કરાયો છે. અને આ જ કારણે શુક્રવારે તાજમહેલ બંધ રાખવામાં આવે છે.